stanford-oval/wikipedia huggingface dataset:
Sex Education

| Sex Education |
| --- | --- |


Tyyli:   Komedia  Draama 
Kestoaika:  47–59 minuuttia
Kehittäjä(t):  Laurie Nunn
Pääosissa:   Asa Butterfield  Gillian Anderson  Ncuti Gatwa  Emma Mackey 
Alkuperämaa:  Iso-Britannia
Alkuperäiskieli:  englanti
Verkko:  Netflix
Esitetty:  11. tammikuuta 2019 – 21. syyskuuta 2023
Tuotantokausia:  4
Jaksoja:  32
Tuotanto
Tuottaja(t):  Jon Jennings
Vastaava(t) tuottaja(t):   Jamie Campbell  Ben Taylor 
Tuotantoyhtiö(t):  Eleven Film
Aiheesta muualla
IMDb 
Sex Education on Laurie Nunnin luoma brittiläinen komediasarja, jota tuotettiin neljä tuotantokautta vuosina 2019–2023. Ensimmäinen tuotantokausi julkaistiin tilausvideopalvelu Netflixissä 11. tammikuuta 2019. Sarja keskittyy Otis Milburnin (Asa Butterfield) ja hänen kavereidensa elämään koulumaailmassa. Sarjan muissa pääosissa ovat Gillian Anderson, Ncuti Gatwa, Emma Mackey, Connor Swindells ja Kedar Williams-Stirling.
Sarjan toinen tuotantokausi julkaistiin 17. tammikuuta 2020 ja kolmas tuotantokausi 17. syyskuuta 2021. Neljäs ja samalla viimeinen kausi julkaistiin 21. syyskuuta 2023.
Juoni

Otis Milburn, joka on sosiaalisesti kömpelö teini, suhtautuu kaksijakoisesti seksiin mahdollisesti sen takia, että hänen äitinsä on seksiterapeutti. Autettuaan koulukiusaajaa seksuaalisissa vaikeuksissaan Otis perustaa seksiklinikan itsevarman mutta levottoman luokkakaverinsa Maeven kanssa. Klinikallaan Otis neuvoo muita nuoria seksuaalisissa ongelmissa.
Näyttelijät

| 0 | 1 | 2 |
| --- | --- | --- |
|  Asa Butterfield  | … |   Otis Milburn   |
|  Gillian Anderson  | … |   Dr Jean F. Milburn   |
|  Ncuti Gatwa  | … |   Eric Effiong   |
|  Emma Mackey  | … |   Maeve Wiley   |
|  Connor Swindells  | … |   Adam Groff   |
|  Kedar Williams-Stirling  | … |   Jackson Marchetti   |
|  Aimee Lou Wood  | … |   Aimee Gibbs   |
|  Alistair Petrie  | … |   Michael Groff   |
|  Mimi Keene  | … |   Ruby Matthews   |
|  Chaneil Kular  | … |   Anwar   |
|  Simone Ashley  | … |   Olivia Hanan   |
|  Tanya Reynolds  | … |   Lily Iglehart   |
|  Mikael Persbrandt  | … |   Jakob Nyman   |
|  Patricia Allison  | … |   Ola Nyman   |
|  Anne-Marie Duff  | … |   Erin   |
|  Sami Outalbali  | … |   Rahim   |
|  Chinenye Ezeudu  | … |   Vivienne "Viv" Odusanya   |
Vastaanotto > Palkinnot ja ehdokkuudet

| Palkinto | Kategoria | Kenelle | Tulos |
| --- | --- | --- | --- |
| Online Film and Television Awards | Paras käsikirjoitus draamasarjassa | Sex Education | Ehdokkuus |
| Online Film and Television Awards | Paras naissivuosa draamasarjassa | Gillian Anderson | Ehdokkuus |
| BAFTA Scotland | Paras televisionäyttelijä | Ncuti Gatwa | Ehdokkuus |
| MTV Movie Awards | Paras suudelma | Ncuti Gatwa ja Connor Swindells | Ehdokkuus |
| MTV Movie Awards | Paras läpimurron tehnyt esiintyjä | Ncuti Gatwa | Ehdokkuus |
| National Television Award | Komedia | Sex Education | Ehdokkuus |
| GLAAD-mediapalkinto | Erinomainen komedia-sarja | Sex Education | Ehdokkuus |
Aiheesta muualla

Sex Education Netflix.com sivustolla
Sex Education Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sex Education
Käännös suomeksi
Randall Flagg

Randall Flagg. Kuva on Marvelin The Stand: Captain Trips -sarjakuvan kansikuva, jonka ovat tehneet Mike Perkins ja Laura Martin.
Randall Flagg on Stephen Kingin luoma kuvitteellinen hahmo, joka esiintyy usein hänen kirjoissaan. Flagg on paholaismainen hahmo, joka pyrki luomaan ympärilleen kaaosta, missä ikinä kulkikaan. Flagg on tunnetuin antagonisti Kingin tarinoissa ja monien fanien suosikkihahmo. Hän on Musta torni -kirjasarjan sankarin, Roland Deschainin, arkkivihollinen.
Rooli

Flaggin taustoista tiedetään hyvin vähän. Musta torni -sarjan seitsemännessä osassa, Mustassa tornissa, mainitaan ohimennen Flaggin eläneen ainakin 2 000 vuotta aiemmin myyttisessä Delainin kuningaskunnassa oikealla nimellään Walter Padick. Hänen isänsä kerrottiin olevan mylläri nimeltään Sam Padick. Sarjakuvassa The Dark Tower: The Sorcerer kerrotaan Samin olleen vain hänen adoptioisänsä ja hänen todellisen isänsä olleen Maerlyn-velho. Neljännessä kirjassa, Velhossa nähdyn Maerlynin vaaleanpunaisen lasipallon, eli ”Greippihedelmän” kerrotaan The Sorcererissa olevan Walterin sisar.
Walter karkasi 13-vuotiaana kotoaan oikean isänsä luokse (poltettuaan ensin ottovanhempansa myllyn), ja karkumatkan aikana hän joutui tuntemattoman kulkurin hyväksikäytettäväksi. Tästä huolimatta Walter ei palannut koskaan kotiin vaan jatkoi loputonta kulkuaan, tutustuen mystisiin taikoihin ja maailman mysteereihin. Ajan myötä hänestä oli tullut iätön velho, joka levitti kaaosta ja tuhoa kaikkialle, missä hän oli käynyt. Kingin Lohikäärmeen silmät -kirjassa hänen kerrotaan myös käyneen mystisessä Garlanin valtakunnassa oppimassa taikojaan.
Myöhemmin Walter tapasi paholaismaisen Purppurakuninkaan, jonka kerrotaan olevan todellisuudessa Walterin serkku. Purppurakuningas näki Flaggin hyödyllisenä tavoitteensa saavuttamisessa ja otti Flaggin lähimmäksi palvelijakseen. Aina Musta torni -kirjasarjan päätösosaan asti Flagg on toiminut Purppurakuninkaan helvetillisten joukkojen toiseksi ylimpänä johtohahmona Purppurakuninkaan jälkeen, arvonimellä ”Purppurakuninkaan pääministeri”.
Rooli > Tukikohta-romaani

Flagg esiintyy ensimmäisen kerran Kingin vuonna 1978 kirjoittamassa romaanissa Tukikohta. Sen tarinassa hän alkuun ilmestyi Randall Flagg -nimellä Amerikassa riehuneesta superflunssaepidemiasta selviytyneiden uniin. Osa ihmisistä piti häntä niin houkuttelevana, että he matkasivat Flaggin valtaamaan Las Vegasiin ilmaisenaan tukeaan hänelle, kun taas osa ihmisestä koki hänet pelottavaksi möröksi, jonka takia he taas siirtyivät Flaggin vastavoimanaan tunnetun hyvän Äiti-Abigailin luokse Boulderiin, perustaen Vapaavyöhykkeen.
Flagg herätti Vapaavyöhykkeen asukkaissa levottomuutta, minkä takia länteen lähetettiin vakoilijoita häntä seuraamaan. Flagg yritti saada vakoilijat kiinni ja kuulustella heitä, mutta ei koskaan onnistunut. Tämä murensi ennestään Flaggin kannatusta ja moni Las Vegasissa asuneista Flaggin kannattajista aikoi lähteä omille teilleen. Kun länteen saapui Äiti-Abigailin kuoleman jälkeen kolme miestä, Flagg päätti napata heidät ja järjestää julkisen teloituksen. Flagg kuitenkin tajusi tehneensä virheen, kun oli ottanut yhdeksi palvelijaksi Roskismieheksi nimetyn hullun pyromaanin, joka saapui pian ennen teloitusta paikalle ydinohjuksen kanssa. Yliluonnollinen, tulinen ”jumalan käsi” ilmestyi paikalle ja saa aikaan ydinaseen räjähdyksen, jossa koko Las Vegasin ja kaikki siellä olleet Flaggin kannattajat tuhoutuivat.
Alkujaan Flagginkin uskottiin tuhotuneen, mutta romaanin lopussa Russell Faradayn nimellä Flagg heräsi jossain eteläisen Tyynenmeren rannalla. Flaggin selviäminen saattoi johtua hänen pimeästä magiastaan. Flagg oli menettänyt muistinsa, sillä hän ei tiennyt, kuinka hän päätyi rannalle, mikä hänen todellinen nimensä oli ja mitä hänelle oli aiemmin Amerikassa ollessa tapahtunut. Sen sijaan hän tajusi olevansa tummien alkuasukkaiden palvomana, kun alkuasukkaat pitävät häntä jumalanaan.
Ulkonäkö ja ominaisuudet

Flaggin olemuksesta on vaikea päätellä, koska hänellä on oikea ulkonäkö, sillä Flaggilla on kyky vaihtaa ulkonäköään. Kuitenkin Mustassa tornissa ja Lohikäärmeen silmissä Flagg kuvaillaan mustaan kaapuun pukeutuvaksi mieheksi, joka pitää aina huppua yllä peittääkseen kasvonsa. Hänen silmänsä loistavat punaisina. Tukikohdassa Flagg kuvataan mieheksi, jolla on pitkät ruskeat hiukset, yllään farmarit, farkkutakki ja cowboy-saappaat. Hänen takkinsa rinnuksessa on naamanappeja, muun muassa hymynaama, jonka otsassa on luodinreikä ja siitä valuva verivana. Kaikilla Flaggin on kumminkin yhteinen piirre: Flaggilla on nimittäin tapana virnistellä tai vähintään hymyillä kaikelle, mutta raivon vallassa hänestä paljastuu demoniset piirteet.
Flaggilla on lukemattomia kykyjä ulkonäön muuttamisen ja ennustamisen lisäksi: hän esimerkiksi kykeni muuntumaan korpiksi, ohjata susia ja rottia, manipuloida taitavasti ihmisiä, muuntaa esineiden ulkomuotoa, sulautua hämärään ja liikkua paikasta toiseen luomiensa ovien kautta. Lohikäärmeen silmissä hän kykeni muiden tarinoiden tapaan olemaan iätön ja paikasta toiseen matkustava, mutta kyseisessä kirjassa ehkä ainoat taiat ovat taikajuomat, joita Flagg valmistelee salaisessa kammiossaan toimiessaan Delainin kuninkaan velhona. Hänen myös kerrotaan tuntevan kaikkia myrkkyjä, jopa Delainin kuninkaan tappavan "lohikäärmeen hiekan", jota Flagg itsekin pelkää.
Ulkonäkö ja ominaisuudet > Flaggin käyttämät nimet

Flaggin oikea nimi oli Walter Padick, mutta hänellä on monta kutsumanimeä, joihin kuuluvat Randall Flaggin ohella seuraavat: Walter O'Dimn, Kasvoton mies, Kävelevä kulkuri, Ramsey Forrest, Richard Fry, Robert Frang, Richard Fannin, Russell Faraday, R\’lyeh, Bill Hinch, Browson, Iätön Muukalainen, Marten Broadcloack, Merlin, Maerlyn, ja Velho-Fannin.
Yleensä Flaggin tiedettiin käyttävän nimeä, jonka ensimmäiset kirjaimet olivat RF -kirjaimin alkavia. Tästä syystä Kingin Pedon sydämessä hetkellisesti mainitun Raymond Fieglerin on arveltu olevan myös yksi Flaggin valenimistä.
Esiintyminen muissa medioissa > Elokuvat ja sarjat

Ensimmäisen kerran Randall Flagg nähtiin filmaattisesti vuoden 1994 minisarjassa Tukikohta, jossa hahmoa esitti Jamey Sheridan. Vuonna 2017 ilmestyneessä Musta torni -elokuvassa Walter Padickia esitti Matthew McConaughey.
Tulevassa Amazon Videon tuottamassa Musta torni -televisiosarjassa suomalainen Jasper Pääkkönen esittää Marten Broadcloakia ja tulevassa CBS:n tuottamassa Tukikohta -minisarjassa ruotsalainen Alexander Skarsgård esittää Randall Flaggia.
Esiintyminen muissa medioissa > Sarjakuva

Flagg esiintyi myös Marvelin ja Stephen Kingin Revolverimiehen alku -sarjakuvassa. Hän esiintyy sarjakuvassa nimillä Marten Broadcloack ja Walter O’Dimn. Hänet nähdään myös Tukikohta -romaaniin perustuvassa sarjakuvassa The Stand: Captain Trips.
Randall Flagg tarinassa Tukikohta. Kuvan on tehnyt Bernie Wrightson.
Flagg (oikealla) ja prinssi Peter tarinassa Lohikäärmeen silmät. Kuvan on tehnyt David Palladini.
Brandolinin laki

Brandolinin laki on käsite, jonka mukaan väärien, valheellisten tai muuten harhaanjohtavien väitteiden korjaaminen on huomattavasti vaivalloisempaa kuin virheellisten väitteiden esittäminen. Alkuperäisessä muodossaan laki kuuluu: "The amount of energy needed to refute bullshit is an order of magnitude larger than to produce it" (suomennettuna "väärien väitteiden oikaisemiseen tarvittava vaiva on kertaluokkaa suurempi kuin niiden esittämiseen vaaditaan").
Alkuperä

Ensimmäisen kerran Brandolinin lain esitti Alberto Brandolini tammikuussa 2013. Brandolini kertoi lukeneensa Daniel Kahnemannin kirjan Thinking, Fast and Slow ennen kuin katsoi journalisti Marco Travaglion ja Italian entisen pääministeri Silvio Berlusconinin väittelyä poliittisessa puheohjelmassa.
↑   Ajattelu, nopeasti ja hitaasti.  (Suom. Kimmo Pietiläinen)  Helsinki:  Terra Cognita, 2012.  ISBN 978-952-5697-55-1
Vastaavia käsitteitä

Samankaltaisia ajatuksia ovat esittäneet aiemmin lukuisat filosofit. Esimerkiksi George Horne kirjoitti:
Pertness and ignorance may ask a question in three lines, which it will cost learning and ingenuity thirty pages to answer. When this is done, the same question shall be triumphantly asked again the next year, as if nothing had ever been written upon the subject. And as people in general, for one reason or another, like short objections better than long answers, in this mode of disputation (if it can be styled such) the odds must ever be against us; and we must be content with those for our friends who have honesty and erudition, candor and patience, to study both sides of the question.
Käännös suomeksi
Basil Hiiri – Mestarietsivä

| Basil Hiiri – Mestarietsivä> The Great Mouse Detective |
| --- | --- |
 Elokuvan DVD-kansi.
Ohjaaja:  Ron Clements Burny Mattinson Dave Michener John Musker
Käsikirjoittaja:  Peter Young Vance Gerry Steve Hulett John Musker Ron Clements
Perustuu:  Eve Titusin kirjasarjaan Basil of Baker Street
Tuottaja:  Burny Mattinson
Säveltäjä:  Henry Mancini
Leikkaaja:  Roy Brewer James Melton
Pääosat:  Vincent Price Barrie Ingham   Val Bettin Susanne Pollatschek Candy Candido Alan Young
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures Walt Disney Feature Animation
Levittäjä:  Buena Vista Distribution
Ensi-ilta:   2. heinäkuuta 1986  19. joulukuuta 1986
Kesto:  74 minuuttia
Alkuperäiskieli:  englanti
Budjetti:  14 miljoonaa $
Tuotto:  38 625 550 $
Aiheesta muualla
IMDb 
Elonet
AllMovie
Infobox OKNimi-testi OK: 
Basil Hiiri – Mestarietsivä (tai Mestarietsivä Basil Hiiri, engl. The Great Mouse Detective) on Disneyn 26. animaatioelokuva, jonka tekemiseen meni neljä vuotta ja joka valmistui vuonna 1986. Elokuva pohjautuu Eve Tituksen lastenkirjaan Basil of Baker Streetiin (suom. Baker-kadun Basil) ja elokuvan päähenkilö Basil Hiiri on eräänlainen Sherlock Holmesin variaatio, pastissi. Nimensä Basil on saanut useissa elokuvissa Sherlock Holmesia esittäneeltä Basil Rathbonelta.
Juoni

Lontoossa on sumuinen ilta, ilkeä Liuhu kidnappaa Herra Leikinheimon ja hänen tyttärensä Olivia etsii apua ja kääntyy Baker kadun mestarietsivän Basil Hiiren puoleen juuri Afganistanista palanneen tohtori Dawsonin kanssa. Olivia lähtee etsimään isäänsä Basilin, Dawsonin ja Tobin kanssa. He löytävät johtolankoja Leikinheimosta, mutta ongelmia tulee lisää, kun Liuhu-lepakko kidnappaa Olivian eräässä lelukaupassa.
Basilin ja Dawsonin avulla Olivia löydetään, mutta ongelmia syntyy lisää, kun kuningatar napataan ja rikoksen takana on Basilin arkkivihollinen rotta Ratigan. Basilin avulla kuningatar pelastuu mutta Ratigan onnistuu pakenemaan Olivia mukanaan. Basil, Dawson ja Leikinheimo lähtevät Ratiganin perään joka lopulta törmää Britannian parlamenttitalon kellotorniin, jossa Big Ben sijaitsee. Basil onnistuu pelastamaan Olivian ja Ratigan putoaa tornin huipulta. Olivia pääsee lopulta isänsä luokse, ja tohtori Dawson ryhtyy ratkomaan rikoksia Basilin kanssa.
Musiikki

Henry Mancini
"The World's Greatest Criminal Mind" / "Oi Ratigan" - Esitys Keijo Romppainen, Kimmo Sirén, Kuoro: Pekka Simola, Kari Lehtomäki, Pasi Brandt
"Let Me Be Good to You" / "Hei kundit" - Esitys Airi Saastamoinen
"Goodbye So, Soon" / "Hei vaan, en jää" - Esitys Keijo Romppainen
"Goodbye So, Soon (Reprise)" / "Hei vaan, en jää (Reprise)" - Esitys Kuoro: Keijo Romppainen, Airi Saastamoinen, Mona Kortelampi, Pekka Simola
Raphinha

| 0 | 1 | 2 | 3 |
| --- | --- | --- | --- |
 Raphina pelaamassa Barcelonalle vuonna 2024.
Henkilötiedot
Koko nimi: Raphael Dias Belloli
Syntymäaika: 14. joulukuuta 1996 (ikä 28)
Syntymäpaikka: Porto Alegre, Brasilia
Pelipaikka: hyökkääjä
Pituus: 176 cm
Seura
Seura: Barcelona
Pelinumero: 11
Junioriseurat
2014–2016: Avaí FC
Seurat
| Vuodet | Seura | O | (M) |
| 2015–2016 | Avaí FC |  |  |
| 2016 | Vitória Guimarães B | 16 | (5) |
| 2016–2018 | Vitória Guimarães | 57 | (18) |
| 2018–2019 | Sporting CP | 28 | (6) |
| 2019–2020 | Rennes | 28 | (6) |
| 2020–2022 | Leeds United | 65 | (17) |
| 2022– | Barcelona | 13 | (2) |
Maajoukkue
| 2021– | Brasilia | 15 | (5) |
 Seurajoukkueuran tilastot kattavat vain kansalliset sarjat, päivitetty 6. joulukuuta 2022.  Maajoukkueuran tilastot päivitetty 6. joulukuuta 2022.
Raphael Dias Belloli (s. 14. joulukuuta 1996 Porto Alegre) on brasilialainen jalkapalloilija, joka edustaa La Ligassa pelaavaa Barcelonaa. Belloli on pelipaikaltaan oikea laitahyökkääjä.
Belloli tunnetaan myös nimellä Raphinha, jota hän käyttää muun muassa hänen pelipaidassansa.
Hän aloitti uransa brasilialaisjoukkue Avaín kanssa, jonka jälkeen hän siirtyi portugalilaisseuraan Vitória Guimarãesiin vuonna 2016, jossa hän sai hänen ammattidebyyttinsä. Vakuuttavien esitysten jälkeen hänet siirrettiin suurseuraan Sporting CP. Siellä hän pelasi vuoden ennen siirtoansa Ranskan pääsarjan joukkueeseen Stade Rennais F.C.:hen. Vuoden jälkeen häneen iski siirtohuhut uudelleen, ja hän siirtyi englantilaisjoukkue Leeds Unitediin, jossa hän pelasi kaksi vuotta ennen siirtoansa jättiläisseura FC Barcelonaan.
Elämän alku

Raphinha syntyi Porto Alegressa, Brasiliassa, jossa hän kasvoi keskellä Restingaa favelassa köyhissä oloissa, joka oli kaukana kaupungin keskustasta. Hänen isänsä oli ammatiltaan muusikko. Hän kasvoi vaikeissa oloissa. Hän on kertonut, kuinka hän joutui jakamaan makuuhuoneen hänen vanhempiensa, pikkuveljensä ja lemmikkiensä kanssa. Pahimmillaan he joutuivat jopa anomaan ruokaa muilta.
Seitsemänvuotiaana Raphinha meni Ronaldinhon syntymäpäiväjuhliin hänen isänsä ja setänsä suhteiden takia. He ovat tavanneet useita kertoja tämän jälkeen ja ovat nykyään hyviä kavereita.
Ennen hänen ammattijalkapalloilu-uraansa Raphinha kävi várzea-turnauksissa, kunnes hän täytti 18 vuotta. Näitä hän he kuvailee ”itsenäisten otteluiden ja turnausten verkostona, jotka olivat paikallisen yhteisön järjestämiä.” Näihin sai osallistua kaikki muut paitsi jalkapalloakatemioihin jo kuuluvat pelaajat. Ottelut ja turnaukset pelataan todella kovissa olosuhteissa, johon lukeutuu kotijoukkueen kannattajien aiheuttamaa häirintää vastustajajoukkueen pelaajia kohtaan pukuhuoneiden lähellä ennen ottelun alkua, aseiden laukauksia, hiekkaiset ja roskaiset kentät, valtava kuumuus, pelkät tolpat maalien sijasta ja paidattomia tiimejä.
Hän on erittäin hyvä ystävä Bruno Fernandesin kanssa ja on kuvaillut hänen olevan Raphinhalle kuin veli. Hän on kehunut, kuinka Fernandes on ollut hänelle iso apu niin kentällä kuin kentän ulkopuolella. Hän kertoo heidän kaverisuhteensa alkaneen jo ennen kuin he olivat joukkuekavereita Sporting CP -jalkapalloseurassa. Fernandesilla on ollut myös osaa Raphinan saapumiselle Englannin valioliigaan.
Seurajoukkueura > Avaí

Epäonnistuneiden kokeilujaksojen, jotka olivat Raphinhalla Internacionalissa ja Grêmiossa, jälkeen hän aloitti uransa pelaamalla jalkapalloa juniorijoukkueessa Imbitubassa, josta Avaín kykyjenetsijät löysivät hänet. 18-vuotiaana Raphinha aloitti urnasa Avaín alle 20-vuotiaiden joukkueessa Campeonato Brasileiro Série A:ssa vuonna 2014. Hänen loukkaannuttuaan hän oli kykenemätön päästääkseen joukkueeseen, mutta jatkoi harjoittelua yksin. Vaikka Raphinha herätti kiinnostusta Brasilian jättiläisjoukkueissa, sai Avaí pidettyä kiinni hänestä vuoteen 2016 asti. Siellä hän vakuutteli kyvynetsijöitä Copa São Paulo de Futebol Júniorissa.
Seurajoukkueura > Vitória Guimarães

2. helmikuuta 2016 Raphinha siirtyi portugalilaisjoukkue Vitória Guimarãesiin 600 000 euron siirtosummalla. Deco oli löytänyt hänet Copa São Paulo de Futebol Júniorin kautta ja myöhemmin suorittanut hänen siirtonsa. Hän debytoi Vitória Guimarãesille 13. maaliskuuta 2016 Paços de Ferreiraa vastaan. Hän teki ensimmäisen maalinsa joukkueelleen C.S. Marítimoa vastaan on 20. elokuuta 2016. Hän debytoi eurokentillä kauden 2017–2018 UEFA Eurooppa-liiga -ottelussa 14. elokuuta 2017 Red Bull Salzburgia vastaan. Hän voitti Vitória Guimarãesin sisäisen Vuoden läpimurtopelaaja palkinnon vuonna 2017. Hän teki 18 maalia 43 peliin (kaikissa kilpailuissa) 2017–2018 Primeira Liga kauden aikana Vitória Guimarãesille.
Seurajoukkueura > Sporting CP

Toukokuussa 2018 21-vuotias Raphinha siirtyi portugalilaiseen suurseura Sporting CP:hen vuoteen 2019 asti. Siirtosummana oli 6,50 miljoonaa euroa. Hän debytoi 12. elokuuta Moreirensea vastaan. Hän teki ensimmäisen maalinsa joukkueelle 20. syyskuuta 2018 FK Qarabagia vastaan 2–0 voitossa kauden 2018–1919 UEFA Europpa-liiga -ottelussa. Raphinha oli osana joukkuetta, joka voitti kauden 2018–2019 Taça de Portugalin vetäessään onnistuneen rangaistuspotkun rangaistuspotkukilpailussa voitossa Portoa vastaan.
Seurajoukkueura > Stade Rennais F.C.

Hän siirtyi ranskalaisjoukkue Rennesiin vuonna 2019. Siirtosummana oli tuolloin 21 miljoonaa euroa, joka on joukkueen ennätyssiirtosumma. Hän teki maalin ja sai syöttöpisteen hänen viimeisessä pelissään joukkueellensa Ligue 1 -ottelussa kaudella 2020–2021 ottelussa Reimsiä vastaan 2–2 tasapelissä 4. lokakuuta 2020. Hän teki kahdeksan maalia ja sai seitsemän syöttöpistettä ajallansa joukkueessa. Hän oli iso apu Rennesille heidän saadessaan kolmannen sijan Ligue 1 -kautena 2019–2020 ja karsiutuessaan kaudelle 2020–2021 Mestarien liigaan.
Seurajoukkueura > Leeds United > Kausi 2020-2021

5. lokakuuta 2020 Raphinha liittyi Leeds Unitediin neljän vuoden pituisella sopimuksella siirtosummana 18 miljoonaa euroa. 19. lokakuuta 2020 sai hän debyyttinsä tultuaan vaihdosta kentälle toisella puoliajalla 1–0 vierastappiossa Wolverhampton Wanderersille. 22. marraskuuta 2020 oli hänen ensimmäinen ottelunsa avauksessa Leedsille, joka oli kotiottelu Arsenalia vastaan. 28. marraskuuta 2020 Raphinha sai hänen ensimmäisen maalinsa Leedsill] 0–1 vierasvoitossa Evertonia vastaan. Hänen voittomaalinsa ansiosta Leeds sai heidän ensimmäisen voittonsa Goodison Parkista valioliigassa ja heidän ensimmäisen voittonsa Evertonista vuoden 1990 jälkeen. Hänellä oli kauden päätyttyä kuusi maalia ja yhdeksän syöttöpistettä valioliigassa. Raphinhan Leeds sijoittui yhdeksänneksi tuona kautena, ja heitä pidettiin valioliigakauden 2020–2021 mustina hevosina.
Seurajoukkueura > Leeds United > Kausi 2021–2022

Raphinha sai kauden ensimmäisen maalinsa 21. elokuuta 2021. Leedsin ensimmäisessä kotiottelussa, 2–2 tasapelissä Evertonia vastaan. Tämä maali oli ehdolla Englannin valioliigan kuukauden maaliksi. Leedsin kausi oli erittäin pettymyksellinen, sillä heidän odotettiin taistelevan valioliigassa pääsystä Eurooppaan, mutta he joutuivatkin taistelemaan liigassa säilymisestä. Leeds päätyi sijalle 17 ja jäi kolmen pisteen päähän putoamisesta. Tästä huolimatta Raphinhalla oli tehokas kausi ja hän herätti kiinnostusta Euroopan suurimmissa seuroissa koko kauden ajan. Hänen 11 maalillaan ja kolmella syöttöpisteellään oli valtava merkitys Leedsin säilymisessä valioliigassa. Hän oli joukkueensa kauden paras maalintekijä. Raphinha oli koko kauden siirtohuhujen alaisena ja kauden päätyttyä jättiläisseurat Arsenal, Chelsea ja Barcelona, johon hän lopulta päätyi, olivat erityisen kiinnostuneita hänestä.
Seurajoukkueura > FC Barcelona

15. heinäkuuta 2022 Raphinha siirtyi La Liga -joukkue FC Barcelonaan viiden vuoden sopimuksella. Siirtosummana oli 50 miljoonaa puntaa, joka voi nousta lisien myötä 55 miljoonaan puntaan. 13. elokuuta 2022 Raphinha debytoi joukkueellensa 0–0 tasapelissä Rayo Vallecanoa vastaan liigassa. 3. syyskuuta 2022 hän teki ensimmäisen maalinsa Barcelonalle 0–3 vierasvoitossa Sevillaa vastaan Ramón Sánchez Pizjuánissa.
Maajoukkueura

Syyskuussa 2021 Raphinha kutsuttiin edustamaan Brasiliaa MM-karsintoihin Chileä, Argentiinaa ja Perua vastaan. Päävalmentaja Tite oli yrittänyt kutsua häntä vuoden 2021 Copa Américaan, mutta ei onnistunut siinä Raphinhan ollessa tuolloin loukkaantuneena.
7. lokakuuta 2021 Raphinha sai maajoukkuedebyyttinsä tullessaan puoliajalla vaihdosta 3–1 comebackvoitossa Venezuelaa vastaan. Hän syötti kaksi maalia ja onnistui hankkimaan rangaistuspotkun 45 minuutin aikana kentällä, mistä hän sai kehuja kriitikoilta ja kannattajilta.
Hänen kolmannessa maaottelussaan ja ensimmäisessä, jossa hän aloitti kentältä, hän teki hänen kaksi ensimmäistä maaliaan maajoukkueelle karsintaottelussa Uruguayta vastaan.
7. marraskuuta 2022 Raphinha oli nimetty Brasilian maajoukkueen mukaan vuoden 2022 Qatarin MM-kisoihin. Brasilian suuresta ennakkosuosikin asemasta huolimatta he tippuivat jo puolivälierissä Kroatialle tuloksella 1–1, rangaistuspotkukilpailu 4–2.
Yksityiselämä

Raphinha on naimisissa Natalia Rodriguesin kanssa. Hän on roomalaiskatolinen kristitty, ja hän on osoittanut uskoansa Jumalaan useasti kentällä. Hän ei ole koskaan käynyt peruskouluja ja keskittyi jalkapalloon jo nuorella iällä. Hän on kertonut idolisoivansa jalkapallolegendaa Ronaldinhoa ja katsoneensa isänsä kanssa useasti myös Thierry Henryn pelaamista, joka oli hänelle suuri inspiraatio jalkapallon suhteen.